किसान
किसान उन्हें कहा जाता है, जो खेती का काम करते हैं। इन्हें 'कृषक' और 'खेतिहर' के नाम से भी जाना जाता है। ये बाकी सभी लोगों के लिए खाद्य सामग्री का उत्पादन करते हैंं। इसमें विभिन्न फसलें उगाना, बागों में पौधे लगाना, मुर्गियों या इस तरह के अन्य पशुओं की देखभाल कर उन्हें बढ़ाना भी शामिल है। कोई भी किसान या तो खेत का मालिक हो सकता है या उस कृषि भूमि के मालिक द्वारा काम पर रखा गया मजदूर हो सकता है।
हरिहरेश्वर
हरिहरेश्वर (Harihareshwar) भारत के महाराष्ट्र राज्य के रायगढ़ ज़िले में स्थित एक बस्ती है। यह अरब सागर से तटस्थ है और यहाँ के बालूतट (बीच) पर्यटन स्थल हैं। इसका नाम भगवान हरिहरेश्वर पर पड़ा है, जिनका मन्दिर इसे एक हिन्दू तीर्थस्थल बनाता है और जिस कारण से इसे "दक्षिण काशी" भी कहा जाता है। मान्यतानुसार इन्हें भगवान शिव का आशीर्वाद प्राप्त था। हरिहरेश्वर तीन पहाड़ों से घिरा है - हरिहरेश्वर, हर्षिनाचल और पुष्पाद्रि। यहीं पर सावित्री नदी का विलय सागर में होता है।